Diari Oficial de la Generalitat Valenciana


Sumari del DOGV 9216, del 16-11-2021 (2021/11002)

RESOLUCIÓ de 20 d'agost de 2021, de la Direcció General de Qualitat i Educació Ambiental, per la qual es formula un informe d'impacte ambiental. Expedient: 089/6106-QTO
------------------------------------------------------------------------------------------------------------------------------------------------------------------------

### Dades del document

Número de DOGV
:   9216

Data del DOGV
:   16-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11349


Data del document
:   20-08-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Alacant
    * Xixona
    * impacte ambiental

RESOLUCIÓ de 20 d'agost de 2021, de la Direcció General de Qualitat i Educació Ambiental, per la qual es formula un informe d'impacte ambiental. Expedient: 089/4407-IGW [2021/11618]  
«Informe d'impacte ambiental  
Expedient: 089/1458-WFS.  
Títol: ampliació de la plataforma de la CV-800, tram PK 8+500 a 10+920.  
Òrgan substantiu: Direcció General d'Obres Públiques, Transport i Mobilitat.  
Servei Territorial d'Obres Públiques d'Alacant.  
Localització: termes municipals d'Alacant i Xixona.  
  
Descripció del projecte.  
La carretera CV-800 constitueix la connexió entre la carretera nacional N-332 i l'autovia A-7. El tram entre els punts quilomètrics 8+500 i 10+920 disposa d'una calçada única per als dos sentits de circulació, carrils de 3,50 m i voreres d'emergència d'1,50 m. La problemàtica de la CV-800 se centra en la dificultat d'avançament per la presència de corbes consecutives de signes contraris i una quantitat considerable d'accessos directes a la carretera, la qual cosa comporta una minva de la funcionalitat i del nivell de servei de la via. En el tram objecte de projecte hi ha una única intersecció en T coincident amb la connexió de la carretera esmentada amb el vial d'accés a la planta de tractament de residus sòlids urbans.  
La solució plantejada és una via de doble sentit de circulació amb tres carrils disponibles, de manera que s'estableix un carril per sentit, i el del mig es va alternant en un sentit de circulació o en el contrari, de tal manera que els dos sentits de circulació disposen d'alguns trams segurs pels quals poder avançar. Les obres projectades inclouen, així mateix, la construcció d'una glorieta nova en la CV-800, en substitució de la intersecció en T que hi ha, i la implantació d'un canvi de sentit al sud de l'actuació.  
  
Tramitació administrativa.  
En data de 13 de gener de 2017, el Servei Territorial d'Obres Públiques d'Alacant remet al Registre General de la Conselleria d'Agricultura, Medi Ambient, Canvi Climàtic i Desenvolupament Rural una consulta sobre si el projecte «Ampliació de la plataforma CV-800. Tram PK 8+500 a PK 10+920», en els termes municipals d'Alacant i Xixona, està subjecte o no a algun tràmit d'avaluació ambiental (expedient 006/0920-LVS).  
En data de 21 de novembre de 2017, després de comprovar que afecta més de 500 metres de sòl forestal i consultar el Servei de Vida Silvestre, es conclou que aquest condicionament de carretera pot tindre efectes adversos significatius sobre el medi ambient i, en conseqüència, el projecte s'ha de sotmetre a avaluació d'impacte ambiental simplificada.  
El procediment d'avaluació d'impacte ambiental simplificada queda regulat en la secció 2a, del capítol II, del títol II de la Llei d'avaluació ambiental (LEA), en els articles 45 a 48.  
En data 10 d'agost de 2018, el Servei Territorial d'Obres Públiques d'Alacant remet al Servei d'Avaluació d'Impacte Ambiental la sol·licitud d'inici d'avaluació d'impacte ambiental simplificada del projecte «Ampliació de la plataforma de la CV-800, tram PK 8+500 a 10+920», en els termes municipals d'Alacant i Xixona, juntament amb l'estudi d'impacte ambiental simplificat.  
Per a l'emissió d'aquest informe d'impacte ambiental s'ha tingut en compte, a més, la documentació aportada en l'expedient 006/9228-QZX.  
Després de la sol·licitud d'inici, l'òrgan ambiental va identificar les administracions públiques afectades a les quals va fer la consulta, segons el que s'ha indicat en l'article 46 de la LEA. Les administracions públiques afectades identificades són:  
. Servei Territorial de Medi Ambient d'Alacant  
. Ajuntament d'Alacant  
. Ajuntament de Xixona  
Es transcriu, a continuació, la informació principal de caràcter ambiental dels informes rebuts durant la fase de consulta:  
Ajuntament de Xixona (rebut el 10.10.2019).  
«[?]Consideracions urbanístiques.  
Des del punt de vista del desenvolupament urbanístic municipal, la solució de rotonda en l'accés a la planta de tractament de residus es considera molt adequada, perquè facilita també l'accés al sòl urbanitzable industrial situat en el marge est de la carretera, que encara no disposa d'ordenació detallada. Per tant, i amb independència que el PGOU haurà de recollir, en la seua revisió, les obres projectades, la solució de rotonda prevista es podrà incorporar, sense dificultat, a l'ordenació detallada dels terrenys urbanitzables per desenvolupar.  
  
D'altra banda, i en relació amb la solució de projecte que es va redactar en 2016, s'ha eliminat una altra rotonda que hi havia a l'inici de l'actuació pel sud i s'ha substituït per un canvi de sentit. Aquesta solució també es considera adequada, ja que no hi interfereix i resulta plenament compatible amb l'execució de la solució prevista per a l'accés al sector residencial el Vergeret, que disposa d'un pla parcial aprovat i que té pendent d'aprovació el projecte d'urbanització.  
  
L'actuació projectada es considera compatible amb el planejament municipal, ja que, en el sòl urbanitzable residencial detalladament ordenat, només afecta sòl de protecció viària, mentre que el règim previst pel pla general d'ordenació urbana per al sòl no urbanitzable és el següent:  
  
Sòl no urbanitzable rústic normal.  
[?] Els aspectes més significatius de les previsions del planejament són les següents:  
Només s'admetran construccions i instal·lacions vinculades a l'execució, l'ocupació i el servei de les obres públiques.  
Sòl no urbanitzable de protecció de llits.  
[?] Queden igualment prohibits els moviments de terres que afecten la configuració del terreny, excepte quan siguen necessaris per a la seguretat general o formen part de sistemes generals».  
Consideracions sobre el patrimoni cultural.  
El pla general d'ordenació urbana no inclou un catàleg de proteccions de caràcter general i en el municipi només n'hi ha un que forma part del pla especial de reforma interior del nucli antic i que, per tant, no afecta el projecte que ara s'estudia.  
D'altra banda, pel que fa als béns que poden tindre la consideració de BIC o BRL, la informació a la qual es pot tindre accés són els elements catalogats que té en la pàgina web la Conselleria d'Educació, Investigació, Cultura i Esport. Consultades aquestes dades, no s'observa l'existència de jaciments arqueològics, ni altres elements protegibles, en l'àrea objecte del projecte, ni es té coneixement de l'existència d'altres elements rellevants no inventariats.  
  
Consideracions sobre elements ambientals.  
Quant als elements paisatgístics protegits, l'única afecció que s'observa és la zona de sòl urbanitzable amb qualificació de protecció de llits, però l'actuació estaria expressament permesa pel pla general d'ordenació urbana, ja que possibilita les actuacions, fins i tot encara que afecten la configuració del terreny, quan formen part de sistemes generals, condició que hauria d'atribuir-se a la carretera CV-800.  
  
Servei Territorial de Medi Ambient d'Alacant-Secció Forestal (rebut el 31.10.2019).  
«[?] L'obra esmentada no afecta cap espai natural protegit, ni la Xarxa Natura 2000, ni cap muntanya pública gestionada per aquesta conselleria.  
2. Pel que fa al sòl forestal. El que s'ha contingut en l'estudi esmentat d'impacte ambiental és correcte i no s'esperen afeccions significatives en l'ampliació de la caixa del vial, per ser un espai forestal contigu a la carretera d'antics terrenys agrícoles hui abandonats, amb un nivell evolutiu forestal baix.  
Igualment, cal indicar que la carretera travessa el barranc del Fondo. S'indica, en l'estudi d'impacte ambiental, que es pretén actuar sobre les obres de fàbrica (ponts). No obstant això, no s'indica en cap moment de l'estudi d'impacte ambiental que les obres afecten el barranc esmentat ni la vegetació del llit d'aquest. En cas contrari, i en cas que les obres sí que afecten la vegetació del llit del barranc i el seu afluent, s'haurà d'ampliar l'estudi d'impacte ambiental en aquest aspecte, perquè en el barranc esmentat es desenvolupa un altre tipus de vegetació forestal no valorada.  
3. En relació amb la via pecuària de l'assagador del Racó del Rei a Segorbe. La via pecuària denominada «assagador del Racó del Rei a Segorbe» està legalment classificada segons l'Ordre del 16 de febrer de 1993, de la Conselleria de Medi Ambient, per la qual s'aprova la classificació de les vies pecuàries que hi ha en el terme municipal de Xixona (Alacant) (DOGV 1999, 06.04.1993). Té una amplària legal de 20 metres i una amplària considerada necessària de 10 metres.  
Actualment, la via pecuària travessa la carretera a nivell. Es pretén ampliar la carretera en un carril més, per a facilitar l'avançament, i es proposa que, malgrat l'ampliació de la carretera, l'encreuament de la carretera amb l'assagador continue sent a nivell, i millorar així la senyalització amb senyals verticals i horitzontals.  
Es considera que l'ampliació de la carretera, juntament amb la millora de la facilitat d'avançament dels vehicles (augment de la velocitat), no la fan compatible amb un encreuament a nivell de la via pecuària «assagador del Racó del Rei a Segorbe», on els usos comuns de trànsit ramader i els usos permesos de senderisme, etc., es veurien dificultats o impedits enormement.  
No s'analitza en l'estudi d'impacte ambiental cap altra alternativa a l'encreuament a nivell de la via pecuària amb la carretera.  
Per això, es proposa que s'amplie l'estudi d'impacte ambiental presentat, i s'analitzen altres alternatives possibles a l'encreuament a nivell de l?«assagador del Racó del Rei a Segorbe» amb la carretera CV-800 (com pot ser un pas inferior, la modificació de traçat per via de servei fins a rotonda, etc.)».  
Servei Territorial de Medi Ambient d'Alacant-Protecció d'Espècies (rebut el 31.10.2019).  
Informe en matèria de repercussions sobre els hàbitats naturals i sobre l'afecció a la Xarxa Natura 2000, les espècies silvestres de flora i fauna.  
«En relació amb l'assumpte de referència, informe que la documentació que consta en l'expedient tan sols indica que s'eixamplaran els ponts sobre el barranc del Fondo i l'altre barranc, sense descriure com es faran les obres, per on es faran els accessos al lloc de l'obra, ni les tasques de restauració que cal realitzar.  
En els dos casos es constata, sobre el terreny, l'existència de camins d'accés des de la carretera als ponts que hi ha (en el cas del barranc del Fondo, en bones condicions; en l'altre barranc, en pitjors condicions de conservació).  
En el cas que l'accés al lloc de l'obra es realitze pels dos camins que hi ha, i en el cas que l'actuació se circumscriga a l'entorn més pròxim dels ponts, no resulta previsible que es produïsquen afeccions sobre hàbitats catalogats ni espècies protegides i caldrà, en els dos casos, replantejar i abalisar les zones afectades per les obres en presència dels agents mediambientals (Oficina Comarcal de Medi Ambient, c/ Vila Joiosa 3, Altea, tel. 338222879), les instruccions dels quals hauran de seguir-se en tot cas. També considere que s'haurien d'incloure en el projecte les tasques de restauració que realitzaran després de les obres».  
  
Per a continuar amb la tramitació, l'òrgan ambiental sol·licita, en data 3 de març de 2020, al Servei Territorial d'Obres Públiques, la remissió del projecte tècnic, la qual cosa es materialitza amb la remissió del projecte de construcció «Millora de seguretat viària i ampliació de secció transversal en la carretera CV-800. Tram: PK 8+500 a 11+125. Termes municipals d'Alacant i Xixona (Alacant)», el 4 d'agost de 2020.  
Després de revisar el projecte esmentat de construcció, i pel que fa al que s'ha indicat en els diversos informes realitzats pel Servei Territorial de Medi Ambient, es requereix diversa documentació tècnica, en data 16 de febrer de 2021.  
En data 30 de març de 2021, el Servei Territorial d'Obres Públiques d'Alacant remet l'informe que contesta el requeriment. Es trasllada aquest informe a la Secció Forestal del Servei Territorial de Medi Ambient d'Alacant, perquè conté al·legacions a l'informe redactat per aquesta secció en la fase de consulta, particularment pel que fa a la via pecuària «assagador del Racó del Rei a Segorbe».  
En la resposta a aquestes al·legacions, el tècnic de Medi Ambient de la Secció Forestal conclou que el traçat de la via pecuària que mostra el visor cartogràfic de la GVA és correcte i que la solució ideal a l'encreuament de la via pecuària esmentada és habilitar un pas a nivell, o a diferent nivell (actuació que l'òrgan promotor descarta), o proposar-hi una alternativa de traçat que garantisca el manteniment de les característiques de la via pecuària, la continuïtat del trànsit ramader i del seu itinerari, així com els altres usos compatibles i complementaris amb aquest.  
La informació continguda en l'expedient aporta elements de judici suficients per a continuar amb el procediment d'avaluació d'impacte ambiental simplificada.  
  
Consideracions ambientals.  
Característiques del projecte.  
El condicionament preveu l'ampliació de la plataforma de l'actual CV-800 per a disposar-hi d'un carril addicional per a avançaments, alternant per sentits dins del tram. L'actuació permet suavitzar els radis en algunes corbes. Les obres projectades inclouen, així mateix, construir una glorieta nova, en substitució de la intersecció en T que hi ha en l'encreuament d'aquest, amb el vial que dona accés a la planta de tractament de residus. Així mateix, es preveu implantar un canvi de sentit al sud del tram de carretera.  
No es disposa d'un estudi d'alternatives a l'ús, perquè, com que es tracta d'un desdoblament, les opcions estan limitades.  
L'actuació porta associada l'ampliació de les obres de fàbrica i les estructures d'encreuament dels barrancs que hi ha.  
Ubicació del projecte  
Les obres projectades es troben localitzades en els termes municipals d'Alacant i Xixona.  
Consultat el visor de cartografia de l'Institut Cartogràfic Valencià, s'observa que la carretera actual fita amb sòl forestal, segons la cartografia del Pla d'acció territorial forestal de la Comunitat Valenciana. Es tracta d'antics terrenys agrícoles, hui en dia abandonats, amb un nivell evolutiu forestal baix.  
En la zona d'estudi hi ha dos llits: un és el barranc del Fondo (aproximadament PK 10) i un altre més curt i afluent de l'anterior (PK 9+200), els quals travessen la carretera CV-800. En aquestes zones predomina la canya (Arundo donax), espècie invasora, juntament amb algunes espècies de ribera, com ara el baladre (Nerium olearder) i espècies halonitròfiles semblants a les de l'entorn.  
La via pecuària denominada «assagador del Racó del Rei a Segorbe» travessa la carretera CV-800 en el tram afectat pel projecte, aproximadament en el PK 10+250. Està legalment classificada segons l'Ordre del 16 de febrer de 1993, de la Conselleria de Medi Ambient, per la qual s'aprova la classificació de les vies pecuàries que hi ha en el terme municipal de Xixona (Alacant) (DOGV 1999, 06.04.1993). Té una amplària legal de 20 m i una amplària considerada necessària de 10 m.  
  
L'obra prevista no afecta cap espai protegit ni la Xarxa Natura 2000.  
  
Vista la cartografia del PATRICOVA, es comprova que hi ha una zona reduïda, juntament amb la glorieta prevista en el nord del projecte (fora de l'àmbit ocupat) afectada com a àrea amb perillositat geomorfològica: tàlvegs i barrancs de fons pla.  
Segons el Pla general d'ordenació d'Alacant, aprovat definitivament el 27 d'abril de 1987, el tram per on discorre la carretera és sòl no urbanitzable comú. Quant al Pla general d'ordenació urbana de Xixona, l'adaptació i la revisió de 1982, la zona a l'est de la carretera és, pràcticament tota, sòl urbanitzable industrial, a excepció de la subestació elèctrica, que està classificada com a sòl no urbanitzable comú forestal, i de l'àrea ubicada cap al sud, que és sòl urbanitzable residencial. La zona oest de la carretera és sòl no urbanitzable comú forestal i sòl no urbanitzable de protecció de llits.  
  
Característiques de l'impacte potencial.  
Les alteracions principals que es produiran durant aquesta fase sobre el sòl i el relleu són les relatives als moviments de terra, per la retirada de la capa vegetal, el desmunt i l'obertura de rases, pous i fonaments, així com el rebliment o el terraplé posterior amb materials procedents de la traça, en què els volums d'excavació i de rebliment són de gran magnitud.  
S'han localitzat les pedreres, les plantes de formigó i les plantes asfàltiques que hi ha en la zona que puguen proporcionar els materials útils en rebliments, formigons i capes de ferm. A més, es podrà aprofitar al màxim el material que hi ha en la traça i procedir a la compensació de volums.  
En la llista de mesures preventives i correctores s'indica que, durant les obres, només es faran les operacions de manteniment diari imprescindibles de maquinària o vehicles, i no es permetran operacions que impliquen risc de contaminació del sòl, com ara el canvi d'oli o la llavada de vehicles. Aquestes es realitzaran en tallers autoritzats o en instal·lacions apropiades.  
Les restes vegetals derivades de les tasques de desbrossament, i les restes de materials de construcció, hauran de ser gestionades correctament i evitar al màxim la dispersió d'espècies invasores, d'acord amb el pla de gestió de residus del projecte. En finalitzar les obres, es durà a terme una campanya de neteja amb l'objecte d'eliminar totes les instal·lacions temporals i retirar totes les restes d'obra i residus que poden quedar en la zona i, en especial, en els barrancs. S'haurà de complir estrictament l'estudi de gestió de residus de construcció i demolició del projecte, redactat en compliment del que estableix l'article 5 del Reial decret 105/2008, d'1 de febrer, pel qual es regula la producció i la gestió dels residus de construcció i demolició.  
  
Atés que l'ampliació de la calçada afecta dues obres de pas, es considera necessària l'ocupació d'algun tipus de pantalles o barreres de sediment que evite l'abocament de partícules sòlides als llits.  
Així mateix, les aigües sanitàries generades en les casetes d'obres s'hauran de tractar convenientment pel gestor autoritzat.  
Per a controlar l'emissió de pols i partícules ocasionada pel movent de terres i el trànsit de la maquinària, s'hauran de regar amb una certa freqüència les superfícies de terra sobre les quals s'estiga treballant, així com sobre els vials de circulació de la maquinària d'accés a l'obra.  
  
Amb caràcter general, el transport de materials pulverulents dins de l'àrea d'afecció es realitzarà amb banyeres cobertes amb lona.  
Les obres suposaran un cert increment dels nivells de soroll al voltant de l'emplaçament, però, atés el caràcter temporal de les obres, que la principal zona urbana contigua és d'ús industrial i el soroll de fons existent en la zona pel tràfic, fa que l'impacte per soroll durant la fase de construcció es considere d'escassa importància.  
Com que la zona oest de la carretera és considerada sòl forestal segons el PATFOR, s'haurà d'establir, en el projecte, un plec general de normes de seguretat en prevenció d'incendis forestals, d'acord amb el Decret 7/2004, de 23 gener, pel qual s'aprova el plec general de normes de seguretat en prevenció d'incendis forestals que s'han d'observar en l'execució d'obres i treballs que es realitzen en terreny forestal o al seu voltant.  
El projecte inclou el condicionament paisatgístic de l'anell interior de la nova glorieta projectada.  
No es preveu cap afecció sobre els elements del patrimoni cultural.  
L'obra travessa a nivell la via pecuària «assagador del Racó del Rei a Segorbe» i, després dels diversos informes i requeriments, es conclou que és necessari abordar alternatives que permeten, mitjançant la modificació del traçat de la via pecuària esmentada, portar l'encreuament cap a altres punts alternatius.  
S'inclou un programa de vigilància ambiental, a fi de recollir i actualitzar la informació ambiental, per a estudiar l'evolució dels impactes ambientals i comprovar els efectes de les mesures correctores. S'elaboraran informes periòdics en què es reflectiran les diverses afeccions ambientals observades.  
Conclusió.  
En relació amb els criteris de l'annex III de la Llei 21/2013, de 9 de desembre, es pot concloure que el projecte, en els termes previstos, no tindrà efectes adversos significatius sobre el medi ambient i no requereix una avaluació d'impacte ambiental ordinària.  
  
Consideracions jurídiques.  
El projecte «Ampliació de la plataforma de la CV-800, tram PK 8+500 a 10+920» constitueix un supòsit d'avaluació d'impacte ambiental simplificada, d'acord amb l'article 7.2.c de la Llei 21/2013, de 9 de desembre, d'avaluació ambiental.  
L'expedient ha seguit el tràmit d'avaluació d'impacte ambiental simplificada, previst en la secció 2a, capítol 2, del títol II de la Llei 21/2013.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot el que s'ha exposat anteriorment, a proposta del Servei d'Avaluació d'Impacte Ambiental, fent ús de les atribucions que tinc, resolc:  
  
Primer  
Estime que el projecte d?«Ampliació de la plataforma de la CV-800, tram PK 8+500 a 10+920», sense perjudici de l'obtenció prèvia de les autoritzacions sectorials que se li apliquen, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte, del document ambiental i als termes d'aquest informe. En particular, en relació amb l'encreuament de la carretera amb la via pecuària, se n'haurà de gestionar la modificació del traçat per l'obra pública a través del servei territorial competent.  
  
Segon  
De conformitat amb el que preveu l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de publicar-lo en la seu electrònica de l'òrgan ambiental.  
B. L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a autoritzar el projecte en el termini màxim de quatre anys des de la publicació, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs, sense perjudici d'aquells que, si és el cas, siguen procedents en via administrativa o judicial contra l'acte, si és el cas, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes que preveu l'article 48 de la Llei 21/2103, de 9 de desembre.  
  
València, 20 d'agost de 2021.- El director general de Qualitat i Educació Ambiental: Joan Piquer Huerga».